Številka: 6030-5/2020/649

Študentski domovi

Dijaški domovi

Visokošolski zavodi

Študentska organizacija Slovenije

Datum: 30. 10. 2020

**Zadeva: Nasilje v družini**

Na Ministrstvu za izobraževanje, znanost in šport v zadnjem tednu prejemamo številna obvestila, da študenti in študentke kot izjemne okoliščine oziroma razloge za nezmožnost vrnitve v domače okolje navajajo nasilje v družini.

Skladno z navedenim opozarjamo, da je nasilje v družini, kot ga definira Kazenski zakonik (Uradni list RS, št. št. 50/12 – uradno prečiščeno besedilo, 6/16 – popr., 54/15, 38/16, 27/17, 23/20 in 91/20) uradno pregonljivo kaznivo dejanje, pri čemer so državni organi in organizacije z javnimi pooblastili dolžne naznanjati takšna kazniva dejanja, če so o njih obveščeni/-e ali če kako drugače zvedo zanje, kot to določa Zakon o kazenskem postopku (Uradni list RS, št. 32/12 – uradno prečiščeno besedilo, 47/13, 87/14, 8/16 – odl. US, 64/16 – odl. US, 65/16 – odl. US, 66/17 – ORZKP153,154, 22/19, 55/20 – odl. US in 89/20 – odl. US; v nadaljevanju ZKP). V skladu s 146. členom ZKP sicer lahko isto stori vsakdo. ZKP nadalje določa tudi, kdaj pomeni opustitev ovadbe kaznivega dejanja sama kaznivo dejanje.

Upoštevajoč navedeno vam zato  svetujemo, da morebitne seznanitve s tovrstnimi situacijami (primeri nasilja v družini) jemljete  z vso resnostjo in jih kot take tudi ustrezno obravnavajte.

S spoštovanjem,

Jana Javornik, PhD

(Združeno kraljestvo Velike Britanije in Severne Irske)

generalna direktorica

Direktorat za visoko šolstvo